A születési jegyek és az újszülöttkori bőrgyógyászati elváltozások kialakulásában szerepet játszó tényezők vizsgálata
Authors: Ábrahám Rita , Gyurkovits Zita , Bakki Judit , Orvos Hajnalka , Kemény Lajos , Csoma Zsanett Renáta 
Published: November 2022

Összefoglaló.
Bevezetés: A szakirodalomban számos felmérés született az
újszülöttkori bőrelváltozások előfordulási gyakoriságának vizsgálatára. Az
epidemiológiai vizsgálatok eredményei azonban nem mindig adaptálhatók, hiszen
jelentős különbségeket találunk az egyes népcsoportok bőrmanifesztációi között,
emellett kevés és ellentmondásos adat áll rendelkezésre arról, hogy milyen
tényezők befolyásolják ezen bőrtünetek kialakulását.
Célkitűzés: Prospektív kohorszvizsgálatunk fő célkitűzése
az volt, hogy felmérjük az alapvetően egészséges, érett újszülöttek
bőrgyógyászati elváltozásainak előfordulási gyakoriságát, illetve megvizsgáljuk
az ezen elváltozások kialakulásában szerepet játszó tényezőket.
Módszer: Vizsgálatunkat a Szegedi Tudományegyetem
Szülészeti és Nőgyógyászati Klinikájának Újszülött Osztályán végeztük 2014
áprilisa és 2015 áprilisa között. Az újszülöttek bőrgyógyászati vizsgálatát
követően az édesanyák 50 kérdést tartalmazó, standardizált kérdőívet töltöttek
ki. Az újszülöttekre, illetve a szülés körülményeire vonatkozó adatokat a
hivatalos betegdokumentáció adatainak felhasználásával elemeztük.
Eredmények: A vizsgálatban összesen 1629, kaukázusi típusú
újszülött vett részt. 88,15%-uknál diagnosztizáltunk legalább egyfajta
bőrgyógyászati eltérést. Vizsgálatunkban számos esetben szignifikáns korrelációt
találtunk az újszülöttek neme, gestatiós kora és súlya, valamint az
újszülöttkori bőrelváltozások előfordulási gyakorisága között. Emellett a
szociodemográfiai tényezők, a szülők fenotípusos jellegzetességei, az édesanya
betegségei, gyógyszerszedési szokásai, káros szenvedélyei is hatást
gyakorolhatnak a laesiók kialakulására. Következtetés: Az
irodalmi adatok áttekintését követően elmondhatjuk, hogy vizsgálatunk rendkívül
átfogó, új adatokat szolgáltat a neonatalis bőrtünetek előfordulási
gyakoriságáról és a kialakulásukban potenciálisan szerepet játszó tényezők
kapcsolatáról hazánkban és világviszonylatban is. Orv Hetil. 2022; 163(13):
513–522.
Summary.
Introduction: Cutaneous lesions are very frequent in neonates.
Despite the fact that the incidence of neonatal skin disorders has been reported
in several studies, very few reports address the factors that influence the
appearance of birthmarks. Objective: In this cross-sectional
study, we aimed to record cutaneous findings in essentially healthy, term and
late preterm neonates, and to use this data to assess the associations between
various factors and the appearance of birthmarks. Method: The
study was conducted on consecutive neonates born between April 2014 and April
2015 at the Department of Obstetrics and Gynecology at the University of Szeged.
After the whole-body skin examination, a standardized questionnaire consisting
of 50 questions was completed by the mothers. Data relating to the neonatal
history of the participating neonates were obtained from the official neonatal
medical charts. Results: A total of 1629 Caucasian neonates
were included in the study. Of these, 88.15% exhibited at least one skin
manifestation. Significant correlations were found between the newborn gender,
gestational age and weight and the presence of many skin manifestations.
Furthermore, sociodemographic factors, parental phenotypic characteristics,
maternal diseases and medicine-taking habits also have impact on the development
of certain cutaneous lesions. Conclusion: By examining a large
number of newborns and by providing detailed analysis of several neonatal,
perinatal and parental factors, our study contributes to a deeper understanding
of the development of the examined cutaneous lesions. Orv Hetil. 2022; 163(13):
513–522.